**KRAKIŲ KULTŪROS CENTRO DIREKTORIAUS  2018METŲ ATASKAITA**

**I SKYRIUS**

**BENDRA INFORMACIJA**

1.1. Įstaigos pavadinimas – Krakių kultūros centras.

1.2. Kultūros centro teisinė forma – savivaldybės biudžetinė įstaiga.

1.3. Kultūros centro steigėjas – Kėdainių rajono savivaldybės taryba.

1.4. Įstaigos kodas – 300630977.

1.5. Adresas – Laisvės a. 1, Krakės, LT-58248, Kėdainių rajono savivaldybė.

1.6. Įsteigimo data – 2006 m. spalio 27 d.

1.7. Veiklos rūšys:

* kultūrinis švietimas, kodas 85.52;
* kūrybinė, meninė ir pramogų organizavimo veikla, kodas 90.0;
* scenos pastatymų veikla, 90.01;
* scenos pastatymams būdingų paslaugų veikla, kodas 90.02;
* meno įrenginių eksploatavimo veikla, kodas 90.04;
* kino filmų rodymas, kodas 59.14;
* muzikos instrumentų, teatro dekoracijų ir kostiumų nuoma, kodas 77.29.30;
* garso įrašymas ir muzikos įrašų leidyba, kodas 59.20;
* kitų išankstinio užsakymo ir susijusių paslaugų veikla, kodas 79.90;
* nuosavo arba nuomojamo nekilnojamojo turto nuoma ir eksploatavimas, kodas 68.20;
* kita pramogų ir poilsio organizavimo veikla, kodas 93.29.

1.8. Kultūros centras akredituotas ir jam suteikta II kategorija.

1.9. Kultūros centro skyrius – Meironiškių skyrius.

1.10. Krakių kultūros centro direktorius – Robertas Dubinka.

**II SKYRIUS**

**ĮSTAIGOS 2018 METŲ VEIKLOS PROGRAMOS ĮGYVENDINIMAS**

Krakių kultūros centras 2018 metais veiklą vykdė vadovaudamasis Krakių kultūros centro direktoriaus 2018 m. vasario 23 d. įsakymu Nr. V- 3 patvirtintu Krakių kultūros centro 2018 m. veiklos planu.

Kultūros centropaskirtis – saugoti ir puoselėti kultūros tradicijas, suteikti galimybę kiekvienam Krakių seniūnijos gyventojui įsitraukti į kūrybinę veiklą, užtikrinti liaudies meno ir mėgėjų meno kolektyvų veiklą, skatinti jaunimo iniciatyvas.

Krakių kultūros centro 2018 m. veiklos programos įgyvendinimo rezultatai:

|  |  |  |  |
| --- | --- | --- | --- |
| **Eil. Nr.** | **Rezultatai** | **Mato vienetas** | **Vienetų skaičius** |
| **1.** | **Kultūros centro organizuoti renginiai** (iš viso), *iš jų:* | Renginių sk. | **210** |
| 1.1. | Valstybinių švenčių ir atmintinų dienų renginiai | Renginių sk. | 19 |
| 1.2. | Etninės kultūros renginiai | Renginių sk. | 12 |
| 1.3. | Edukaciniai renginiai | Renginių sk. | 33 |
| 1.4. | Profesionaliojo menokoncertai ir spektakliai (iš viso),*iš jų:* | Renginių sk. | 18 |
| 1.4.1. | organizuotos išvykos į profesionaliojo meno teatrus ir koncertus | Išvykų sk. | 11 |
| 1.5. | Kiti renginiai bendruomenei (iš viso), *iš jų:* | Renginių sk. | 115 |
| 1.6. | renginiai vaikams ir jaunimui | Renginių sk. | 61 |
| 1.7. | Parodos (iš viso), *iš jų:* | Parodų sk. | 13 |
| 1.7.1. | profesionaliojo meno | Parodų sk. | 1 |
| 1.7.2. | mėgėjų meno | Parodų sk. | 12 |
| **2.** | **Kultūros centre vykę renginiai, kuriuos organizavo kiti rengėjai** (bendras skaičius) | Renginių sk. | 22 |
| 2.1. | iš jų profesionaliojo meno koncertai ir spektakliai | Renginių sk. | 7 |
| **3.** | **Lankytojų skaičius** (iš viso visuose renginiuose), *iš jų:* | Žiūrovų sk. | 7050 |
| 3.1. | vaikai ir jaunimas | Žiūrovų sk. | 3782 |
| **4.** | **Mėgėjų meno kolektyvai** (iš viso), *iš jų:* | Kolektyvų sk. | 8 |
| 4.1. | vaikų ir jaunimo | Kolektyvų sk. | 7 |
| **5.** | **Mėgėjų meno kolektyvų dalyviai** (iš viso), *iš jų:* | Dalyvių sk. | 117 |
| 5.1. | vaikai ir jaunimas | Dalyvių sk. | 94 |
| **6.** | **Mėgėjų meno kolektyvų dalyvavimas:** | | |
| 6.1. | konkursuose ir kt. renginiuose užsienyje | Išvykų sk. | 2 |
| 6.2. | respublikiniuose ir regioniniuose konkursuose (vietiniai, regioniniai, respublikiniai turai) | Išvykų sk. | 4 |
| 6.3. | respublikiniuose ir regioniniuose renginiuose | Išvykų sk. | 9 |
| **7.** | **Mėgėjų meno kolektyvų koncertai (iš viso)***, iš jų:* | Koncertų sk. | 61 |
| 7.1. | Išvykose rajone | Koncertų sk. | 37 |
| 7.2. | Išvykose Lietuvoje |  | 5 |
| **8.** | **Būreliai, klubai, studijos (toliau – studijos)** | Studijų sk. | 5 |
| 8.1. | Būrelių, klubų, studijų dalyviai | Dalyvių sk. | 70 |
| **9.** | **Įgyvendinti projektai** (nurodyti pavadinimą ir finansavimo šaltinį, pvz. Lietuvos kultūros taryba, Kėdainių rajono savivaldybės administracija) | | |
| 9.1. | Kultūrinės veiklos projektas ,,Pasivaikščiojimas etninės kultūros takais“ finansuotas rajono savivaldybės | | |
| 9.2. | AJE projektas ,,Krakių AJE „Gilė“ finansuotas rajono savivaldybės | | |
| 9.3. | Projektas ,,Krakių miestelio žydų atmintis dabarčiai“ finansuotas kultūros paveldo departamento prie kultūros ministerijos | | |

2018 metais kultūros centras organizavo įvairių žanrų meno sklaidos renginius, tenkinant vietos bendruomenių narių profesionalaus meno poreikius, padedant gyventojams ugdyti meninius, estetinius ir kultūrinius įgūdžius. Didžiausi 2018 metų renginiai – VI- asis regioninis vaikų ir jaunimo folkloro festivalis „Ant Smilgelėskrantelio“, Moliūgų šventė Krakėse,Krakių miestelio šventė, Baltų vienybės dienos ir rudens lygiadienio renginys ant Plinkaigalio piliakalnio, Mykolinės ir Šeimų šventė Meironiškiuose, Joninės Pajieslyje, Vidurvasario šventė Ažytėnuose ir kt.

Aktyviai plėtota mėgėjų meno veikla. Kultūros centre veikė 8 mėgėjų meno kolektyvai, 7 iš jų vaikų ir jaunimo, 5 būreliai ir klubai, 3iš jų jaunimo. Toliau sėkmingai plėtota kultūros centro folkloro ansamblių veikla.Visi 3 Krakių kultūros centro folkloro kolektyvai – vaikų ir jaunimo folkloro ansamblis „Smilgelė“ (vad. J.Gudliauskienė ir A. Giedrienė), folkloro ansamblis „Žiedupė“ (vad. J.Gudliauskienė ir A. Giedrienė), tradicinė kapela (vad. R. Dubinka) ir pavienis muzikantas R.Dubinkasėkmingai dalyvavo 2018 m. Lietuvos dainų šventėje,,Vardan tos...“, ir Kėdainių rajono dainų šventėje. Folkloro ansamblis „Žiedupė“ –parengė Advento programą ir parodė ją Krakėse, Josvainiuose, Labūnavoje ir Miegėnuose. Šiuolaikinio šokio grupė „Step by step“ (vad. R. Rudokaitė-Stanišauskienė) respublikinio šokių festivalio ,,Ant stogo“ Vilniuje I vietos laimėtoja ir tarptautinio festivalio „Amber Jūrmala 2018“ I ir II vietos laimėtoja, bei Tarptautinio šokių festivalio„Shock 2018“ Kėdainiuose dalyvė. Krakių kultūros centro mėgėjų meno kolektyvai dalyvavo įvairiuose rajono, regioniniuose ir respublikiniuose konkursuose, apžiūrose, šventėse ir daugelyje kitų renginių.Vaikams ir jaunimui suorganizuotos 2 vasaros stovyklos: kūrybinė vaikų ir jaunimo stovykla Juodkrantėje (45dalyviai) ir kūrybinė jaunimo stovykla „Tu gali rinktis“ Krakių kultūros centre (25 dalyviai).

2018 metais toliau aktyviai dirbo atviroji jaunimo erdvė „Gilė“.. Per metus AJE „Gilėje“ buvo suorganizuoti 24 kultūriniai, 10 sportinių, 13 edukacinių renginių patrauklių vaikams ir jaunimui. Sėkmingai įgyvendintasAJE projektas ,,Krakių AJE ,,Gilė“finansuotas Kėdainių rajono savivaldybės. Savanorių klubas „Savanoriauk Krakėse“, vienijantis 25 narius aktyviai dalyvauja organizuojant kultūrinius renginius, tvarkant aplinką, dalinant maistą seneliams, taip pat įvairiose akcijose ir talkose. Krakių kultūros centre 2018 metais buvo vykdomos 2 neformalaus vaikų švietimo programos: studija „Tautosakos skrynia“ (vad. J. Gudliauskienė) ir šiuolaikinio šokio studija „Step by step“ (vad. R. Rudokaitė-Stanišauskienė). Programose dalyvauja 42 įvairaus amžiaus vaikai. Programų veiklą koordinuoja renginių organizatorė Daiva Dubinkienė, kuri ir pati vadovauja NVŠ programai „Adatėlė“ kurios užsiėmimai vyksta Ažytėnų kaime.Kultūros centre veikė suaugusiųjų „Zumba“ šokių būrelis (vad. J.Sakalauskienė), kurį du kartus savaitėje lankė apie 12 vidutinio amžiaus moterų. Taip pat veikia „Jogos“ būrelis (vad. P. Attmere) kurį lanko iki 10 įvairaus amžiaus žmonių.

Įgyvendinus 2018 metų programą pasiekti šie rezultatai:

* suorganizuota 19 valstybinių švenčių, atmintinų datų;
* suorganizuota 12 renginių, skirtų etninei kultūrai puoselėti;
* vaikams ir jaunimui skirtas 61 renginys, suorganizuotos dvi vasaros stovyklos;
* suorganizuoti 33 edukaciniai renginiai vaikams ir bendruomenei;
* renginiuose apsilankė 7050 žiūrovų, iš jų vaikų ir jaunimo – 3782;
* suorganizuotos 13 parodų Krakių kultūros centre, Pajieslyje ir Meironiškių skyriuje;
* mėgėjų meno kolektyvai surengė 61 koncertą, iš jų išvykose – 42;
* kultūros centre aktyviai veikia atviroji jaunimo erdvė „Gilė“;
* kultūros centre veikia8 mėgėjų meno kolektyvai, iš jų vaikų ir jaunimo 7, 5 klubai ir būreliai, kurių veikloje dalyvavo apie 187 įvairaus amžiaus bendruomenės narių.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Krakių kultūros centre ir skyriuje yra 8,25 etato, iš jų kultūros ir meno 6 , dirba 13 darbuotojų, 9 iš jų kultūros ir meno. 2018 metais 4 darbuotojai tobulino kvalifikaciją įvairiuose kursuose ir seminaruose. Visiems darbuotojams 2018 metų pradžiojeparengtos veiklos užduotys ir įvertintas jų darbas, nustatant užduotis kitiems metams.

**IV SKYRIUS**

**FINANSŲ IŠTEKLIŲ VALDYMAS**

2018 m. Krakių kultūros centras gavo 127 732Eur iš jų:

Steigėjo tiksliniai asignavimai – 119 270 Eur, iš jų:

* Darbo užmokesčiui (su mokesčiais) – 87900 Eur;
* Veiklai – 19080Eur;
* Infrastruktūros išlaikymui – 12 290 Eur;
* Pajamos už teikiamas paslaugas sudarė 1050 Eur;
* Įvairių fondų ir kitos lėšos, skirtos kultūros centro parengtų programų/projektų įgyvendinimui: NVŠ – 3312 Eur, projektų vykdymui – 3600 Eur;
* Lėšos iš privačių rėmėjų – 500 Eur.

Krakių kultūros centras patikėjimo teise valdo Krakių kultūros centro ir Meironiškių skyriaus pastatus. Krakių kultūros centre yra 350 vietų renginių metu šildoma žiūrovų salė, 1 šokių salė ir 3 patalpos kūrybinei veiklai. Krakių kultūros centro Meironiškių skyriuje yra 200 vietų nešildoma žiūrovų salė ir 1 patalpa kūrybinei veiklai. Pajieslio kaimo kultūrinės veiklos organizatorė dirba Pajieslio daugiafunkciniame centre.

2018 metais Kėdainių rajono savivaldybės lėšomis įrengtas pandusas prie Krakių kultūros centro pastato pagrindinio įėjimo. Kultūros centras įsigijo naują mušamųjų instrumentų komplektą bei dar 3 muzikos instrumentus, papildė įgarsinimo ir apšvietimo aparatūros komplektą. .

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Kultūros centras 2018 metais artimai bendradarbiavo su Kėdainių suaugusiųjų ir jaunimo mokyklos AJE, Rokiškio AJE, Krakių Mikalojaus Katkaus gimnazija, Kėdainių rajono kultūros centrais ir jų skyriais, Kėdainių krašto muziejausDaugiakultūriu centru, Kėdainių vietos veiklos grupe, Dailės mokykla, Juodkrantės pradinemokykla, Krakių seniūnija bei seniūnijos kaimo bendruomeninėmis organizacijomis, Krakių ŽŪB, Ažytėnų ŽŪB, kitomis nevyriausybinėmis organizacijomis.

Bendradarbiavimas vyksta šiuose srityse: organizuojant bendrus renginius, keičiantis mėgėjų meno kolektyvais, metodine pagalba, analizuojant ir nustatant vietos bendruomenės kultūrinius poreikius, rengiant metines veiklos programas, bendras išvykas, parodas ir kt.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

**Išorės problemos:**

* Demografinė problema – vis mažėjantis miestelyje ir aplinkiniuose kaimuose jaunimo ir vidutinio amžiaus žmonių skaičius.
* Žmonių pasyvumas ir užsidarymas namuose. Neigiama masinės kultūros įtaka mažina gyventojų aktyvumą, visuomeninės, bei kultūrinės veiklos poreikį.

**Vidaus problemos:**

* Krakių kultūros centras patalpos remontuotos prieš 5 metus, todėl jau reikalingas patalpų einamasis remontas. Dalis pastato, tame tarpe ir didžioji salė tebelaukia kapitalinio remonto.
* Meironiškių skyriuje paremontuota ir šildoma tik nedidelė pastato dalis, pastatas reikalauja kapitalinio remonto..
* Maži darbuotojų atlyginimai.

**Problemų sprendimas:**

* Patriotizmo, tautiškumo ir bendruomeniškumo ugdymas visoje kultūros centro veikloje.
* Įvairesnių ir naujoviškesnių gyventojų įtraukimo į visuomeninę veiklą formų, modernių veiklos viešinimo būdų taikymas.
* Aktyvinti veiklą, įtraukiant vaikų ir jaunimo mėgėjų meno kolektyvų narių šeimos narius.
* Daugiau dėmesio skirti profesionaliojo meno sklaidai, organizuoti išvykas į koncertus, spektaklius, parodas.
* Atvirosios jaunimo erdvės „Gilė“ veiklos plėtojimas. Savanorių veiklos skatinimas.
* Kultūros centro patalpų kapitalinis remontas.

Direktorius Robertas Dubinka